Iltaa kaikille.
Nostan maljan viimeisen vuoden opiskelijoille.
Malja vapaudelle tehdä mitä sielu sietää!
Ja mikä tärkeintä, malja tämän helvetin koulun jättämiselle historiaan.
Tuleeko sinulta yrjö?
Mennään.
Kaadat minut.
Mitä helvettiä olet syönyt? Tuo on pinkkiä.
ELIITTIKOULU
Etkö ole vähän vanha Las Encinasiin?
Olisin voinut hakea lopputilisi. Sinun ei olisi tarvinnut palata tänne.
Mitä teet täällä?
Tietävätkö isä ja äiti?
Soitin isälle. Hän sanoi, että olet täällä.
Vihaat paikkaa, joten tulin seuraksi.
Ja katsomaan, onko koulu muuttunut.
Juonipaljastus. Ei ole. -Huomaan.
Tuo on kylläkin uutta.
Ei hajuakaan, mikä tuo on.
Logo on Alumnin. -Minkä?
Viimeisen vuoden opiskelijat. Virginian luvalla tämä tunti omistetaan -
uuden ja parannellun alumniyhdistyksemme Alumnin esittelemiselle.
Osallistuminen ei ole pakollista, mutta suosittelemme sitä.
Pidämme nimenhuudon.
Tässä on veljeni Héctor. Minä olen Emilia. Odotamme teitä.
Vipinää, ettette myöhästy. -Mitä ihmettä?
Minä olen entinen opiskelija. Miksen tiedä Alumnista?
Stipendiaatteja ei huolita siihen. -Miten sinä sitten tiedät siitä?
Lu veteli naruista ja järjesti minut siihen.
Siitä saa uskomattomia kontakteja.
Pääsin Alumnin kautta YK:hon harjoitteluun. Heistä huolimatta.
Kaltaiseni stipendiaatti ei heistä anna hyvää kuvaa Las Encinasista.
He ovat heittäneet kapuloita rattaisiini joka käänteessä. Kamalaa porukkaa.
Pysy kaukana heistä.
Oliko koko siipi pakko remontoida?
Teidänhän piti vain hankkia uusia huonekaluja.
Alumni tarvitsee soveliaat tilat uusille toiminnoilleen.
Mille toiminnoille?
Vastustat tätä.
En käsitä, mihin tarvitaan kerhotiloja,
kun voin hoitaa Alumnin asiat pelkällä tietokoneella.
Juuri tuollaisen takia et ole enää johdossa.
Mitä?
Lisäksi vanhempamme lahjoittivat kerhotilan Las Encinasille.
Lietso rauhassa kiukkuasi. Sinulla ei ole sananvaltaa.
Onko hänellä joskus ollut?
Oliko sinulla jotain sanottavaa?
Soitan vain vanhemmilleni, jotta he kuulevat kaiken kaiuttimesta.
Eikö näytäkin hyvältä? -Todella houkuttelevalta.
Vai mitä? -Kaunista on.
Valitan, Virginia. Sinun pitää lähteä.
Seniorit tulevat tutustumaan paikkoihin. -He kiusaantuvat, jos olet täällä.
Saatanko sinut ulos? -Ei ole tarpeen. Kiitos.
Hänelle pitää tehdä selväksi, ettei kukaan tule tänne kutsumatta. Ei edes hän.
Olen Alumnin presidentti. -Täysin remontoidun Alumnin.
Täysin remontoidun. Siskoni tässä on varapresidentti.
Lukuvuosi loppuu pian, ja te toivottavasti valmistutte ja jätätte Las Encinasin.
Koululla ja Alumnissa halutaan, että sanotte hyvästien sijaan "näkemiin".
Olemme käyttäneet paljon rahaa ja vaivaa… -Alumni on sen arvoinen.
Niin on. Olemme luoneet isolla investoinnilla tilan,
jossa voi rentoutua, olla oma itsensä ja viettää mukavasti vapaa-aikaa -
samanmielisten kanssa verkostoituen.
Ainutlaatuinen tila on avoin harvoille ja valituille. Jäsenrekry on käynnissä.
Las Encinasin periaatteet ovat kuri, erinomaisuus ja ansiot.
Meidän periaatteemme ovat nautinto, vapaus ja kontaktit.
Jäseneksi pyrkivät hankkivat sponsorin, joka määrittää hakijan soveltuvuuden.
Vain yksi hakija sponsoria kohden. Alkakaa siis etsiä omaanne nyt.
Ja muistakaa. Haluamme, että Las Encinas…
Héctor?
Haluamme, että Las Encinas on pysyvä osa elämäänne.
Vai osa elämääni? Paskat.
En todellakaan kaipaa elämääni koppavien törppöjen johtamaa kerhoa.
Haluan vain päästä tästä koulusta ja unohtaa koko paikan.
Kuten me kaikki.
Minua lähtö surettaa. -Ei sureta enää lähdön jälkeen. Usko pois.
Dalmar!
Mitä kuuluu? -Hyvää.
Mikä noita kahta vaivaa? Ovatko he yhdessä?
Siltä näyttää.
Taidat katua, kun päästit hänet käsistäsi.
Ellet olisi leikkinyt hänen tunteillaan ja ollut päättämätön…
Paraskin puhuja sen jälkeen, kun… -Minkä jälkeen?
Tule mukaan. Minulla on asiaa. -Soniastako?
Herran tähden, Nico. Anna olla jo. -Voinko lainata häntä?
Pärjäätkö hetken yksin? -Ei…
En ole varma. -En minäkään.
Pärjäät sinä. Tule. -Ei…
Lakkaa hermoilemasta oleskeluluvasta. -Sanoo rikas espanjalaistyttö.
En vähättele tilannettasi. En vain halua, että murehdit samaa asiaa kaiket päivät.
Et ensinnäkään saa sillä oleskelulupaa. Toisekseen saat mahahaavan.
Mitä jos menemme naimisiin? -Mitä?
Oleskeluluvan takia. En ole tyhmä.
Ei se mene niin kuin elokuvissa. Oleskelulupaa ei heru vain sillä.
Ei.
Anteeksi, että keskeytän sen, mitä sitten teetkin.
Unohdin,
että opiskelet täällä.
Tunnemmeko toisemme?
Minä tunnen sinut.
Instagramista.
En ole yhdistänyt sinua Las Encinasiin.
Äimistyin, kun näin sinut Alumnissa. -Selvä.
Hauska tavata. Mitä haluat? -Älä ole noin epäilevä. Tarkoitan hyvää.
Tarkoitat hyvää ja olet puolialasti. Enpä tiedä.
Olen kirjaimellisesti puolialasti.
Täältä -
tänne.
Vakavasti puhuen haluan olla Alumni-sponsorisi.
Mitä? -Hakijat tarvitsevat suosittelijan.
Kuka olisikaan presidenttiä parempi? -Just.
Hakemisen pitäisi kai kiinnostaa minua. -Totta kai kiinnostaa.
En ajatellut hakea. -Sinulla ei ole syytä jättää hakematta.
Sano yksikin. -Ei se ole kaltaisilleni.
Kaltaisillesi. -Se ei ole minun paikkani.
Sopisit sinne täydellisesti.
Mennäänkö suihkuun?
Tällä helteellä…
Mitä sinä teet?
Voit katsella.
Pidän siitä.
Mitä tatuointi tarkoittaa?
Pelkkä yliopistojuttu.
Poikkea kerholla. Näytän sinulle paikkoja. Voit tutustua meihin ennen päätöstä.
Uskomatonta. Oletko sinä… -Oikeasti, Chloe. Mieti asiaa.
Kuuletko puheitasi? Mikä palvelus tuo on?
En jätä Ericiä. Miksi jättäisin? Meillä menee hyvin.
Hän tarvitsee vakautta. Et tarjoa sitä. -Mistä sinä sen tiedät?
Meidät halutaan poliisiasemalle.
Jutellaan toiste.
Äiti. -Puhelimesi oli kiinni. En voinut muuta.
Tarina ei ole vakuuttava, jos poliisi kuulustelee häntä yhtä mittaa.
Mitäkö luulen tapahtuneen? En luule. Tiedän.
Chloe työnsi Raúlin katolta henkisesti tai fyysisesti. Ihan sama, oliko hän siellä.
Onko minulla todisteita? Ei ole. Jos olisi, Chloe olisi lukkojen takana.
Todisteita ei ole, mutten epäile asiaa. Joku on varmasti nähnyt jotain.
Jos siis katsot tätä videota ja näit mitä tahansa asiaan liittyvää,
ole kiltti ja puhu.
Montako kertaa meitä kuulustellaan? Tämä on vainoamista.
Lähdemme maasta. -Ei taas.
Onko vaihtoehtoja? -Hylkäämme siis Ivánin.
Hän ei halua kuulla meistä. Ja lupasin lähteä, joten…
Milloin olet luvannut moista? -Ennen hänen lähtöään.
Mitä sait siitä?
Et lupaile tuollaisia noin vain. -En saanut siitä hyvästä mitään.
Jos poikani ei halua nähdä minua, lähden.
Buenos Airesiin. -Mikset ole jo lähtenyt?
Halusin yrittää lähestyä Ivánia vielä kerran hänen palattuaan.
Se itse asiassa on totta. -Mutta se ei ole, ettet saanut mitään.
No…
Miksi edes vaivaudun kysymään? -Kulta. Odota.
Onko mielessäsi käynyt, että juttu psykopaattieksäsi kanssa -
ja hänen ennätyksellinen vapaahyppynsä ovat merkki, että meidän pitäisi lähteä?
Kuule, äiti.
Alan kerrankin sopia joukkoon. Minulla menee hyvin kundin kanssa.
Me kaksi asumme yhdessä ja siedämme toisiamme. En lähde.
Entä Ivánin isän asianajaja? -José Luis.
Hän voi edustaa meitä. -Tiedätkö, mitä hän laskuttaa?
Nai häntä, niin saat alennusta. -Sinä senkin…
Hei!
Pyysin Club del Lagosta suosituksia. Heillä oli vain hyvää sanottavaa sinusta.
Olisin ylpeä, jos olisit vuoropäällikköni.
Ylpeys ei näy palkassa. -Saat palkankorotuksen. Lupaan sen.
Entä sitä ennen? Näkyvyydessä on kylliksi palkkaa.
Aivan. Sama vanha tarina. -Voitko aloittaa huomenna?
Te tyypit osaatte hyväksikäytön.
Tervetuloa joukkoon.
Sinun ei tarvitse tehdä tätä vielä, ellet ole valmis. Ei kiirettä.
Minun pitää palata normaaliin. -Et vaikuta valmiilta.
Olen valmis. Mateo sanoo niin. -Se terapeuttisi ei ole…
Et vain pidä hänestä. Olet tosi ärsyttävä. -Taas mennään. Isä ja poika.
Mitä?
Me neljä.
Yhdessä.
Riitelemme kuten aina. -Mutta yhdessä.
Palaan New Yorkiin ihan pian. -Juuri niin. Nautitaan tästä hetkestä.
En saa olla hetkeäkään onnellinen.
Äiti…
Viedään Omarin tavarat paikalleen.
Tule.
Anna se.
Mitä nyt?
Jumalauta, Omar! -Mitä sinä täällä teet?
Nadia?
Kiva tavata ihan näin naamatusten. -Voi paska!
Odota, Omar. Anteeksi.
Omar. En löydä mitään, mihin rahani riittäisivät.
Asuit vanhemmillasi. Kysyin Dalmarilta. -Mutta et kysynyt minulta.
Luulin, että meillä on kaikki hyvin, enkä halunnut häiritä.
Mieleesi ei kuitenkaan tullut muuttaa Ivánin huoneeseen.
Miksi tänne?
Tämä tuntuu edelleen kodilta.
Kotini on teidän luonanne.
Omar… -Älä sekaannu tähän, Nadia.
Älä sinä. -Nadiako?
Kiva tavata, olen… -Piru vie, Dalmar!
Eli olen koko ajan maksanut vuokraa huoneesta, jossa asut ilmaiseksi.
Älä mieti tätä enempää. Kerään tavarani ja nukun sohvalla.
Sanoit samaa ennen muuttoani.
Tiedän. -Unohda sohva. Valitan.
Omar, riittää.
Kuuntele häntä. -Älä sekaannu tähän!
Joel, rakastan sinua. Rakastan sinua kovasti,
Mutta tämä on minun kotini. Paikka, jossa rauhoitun.
Täällä olosi sekoittaa pääni ja sydämeni -
sekä tuhoaa kuukausien terapian hyödyt.
Sinun täytyy ymmärtää. Suojelen itseäni.
Hyvä on. Minä lähden.
Vähän myötätuntoa. -Enkö minä saisi vähän myötätuntoa?
Kuulit, mitä poikani sanoi. -Isä.
Häivy täältä. -Haen vain tavarani.
Et lähde mihinkään tähän aikaan illasta. Nuku huoneessani.
Meille tulee ahdasta, mutta…
Ei ole totta, Dalmar!
Voin tehdä huoneellani mitä haluan. Onko se ongelma?
Et olisi saanut avata Isadora Housea uudelleen. Se tuottaa tappiota.
Ei kauan, äiti.
Mikset hyväksy sitä, että olemme konkurssissa?
Myydään kaikki ja häivytään täältä.
Nostan Isadora Housen jaloilleen. -Miten muka?
Hyödynnätkö laajaa talousalan koulutustasi vai vallankumouksellisia liikeideoitasi?
Et tajua mistään mitään.
Ja lisäksi olet liian ylpeä pyytämään minulta neuvoja.
En tiedä. -Menen alakertaan.
Helvetti. Nuo kaksiko?
He ovat Krawietzeja.
Tunnetko heidät? -Koulusta.
He ovat entisiä opiskelijoita ja pyörittävät nyt alumniyhdistystä.
Ovatko he kuuluisia tai jotain?
Krawietzitko?
He ovat yksi kymmenestä tämän maan käytännössä omistavista perheistä.
He tekivät omaisuutensa 1960-luvulla tiedät kyllä kenen avulla.
En kyllä tiedä. -Älä nyt. Tämän maan versiolla Videlasta.
En tiedä, kenestä puhut.
Eikö koulussa ole opetettu sisällissodasta?
Emme ole vielä niin pitkällä. -Se selittää paljon.
Mietitäänpä.
Voldemort, hän-joka-jääköön-nimeämättä, hallitsi tätä maata vuosia.
Moni perhe rikastui diktatuurin aikana ja vielä enemmän sen jälkeen.
Yksi perheistä oli… -Krawietzit.
Juuri niin.
He omistavat rakennusyhtiöitä, hotelleja, lentoyhtiöitä, sijoitusrahastoja…
Supermarketteja, jalkapallojoukkueita, lakifirmoja…
Ja sinä isket talonvaltaajan, kun vieressä olisi Krawietz.
Myynkö itseni hänelle sadasta kamelista? -Sadastako?
Hän voisi maksaa sata miljardia kamelia. Olisit sen arvoinen.
Hän on upporikas. Ja aika söpö. Et voi kieltää sitä.
Myös umpihomo.
Sitten suljet silmäsi. Raha on rahaa hinttarinkin taskussa.
Älä käytä tuota sanaa. -Hyvä on. Homoseksuaalin.
Sanoitko lakifirma?
Sijoitusrahastoja…
OLEN ALAKERRASSA BAARITISKILLÄ. ASIANI KOSKEE ISÄÄSI.
Mikä tämä on? -Puhelinnumero.
Salakuljetin isällesi puhelimen vankilaan. -Miksi teet tämän?
Autoit pidätyksessä, joten autan teitä pitämään yhteyttä. Vastapalveluksena.
Selvä. Kiitos.
Isa.
Olisin kertonut aiemmin, mutta et vastaa puheluihini etkä viesteihini.
En halua olla tekemisissä kanssasi. Mikset tajua sitä?
Miksemme voi olla ystäviä? -En halua.
Se olisi turhaa, enkä halua sitä.
Tämän jälkeen olemme tasoissa.
Älä soita. Älä tekstaa. En halua olla tekemisissä kanssasi.
Sanon selvästi, ellei aksenttia lasketa.
Kiitos.
Mikä hätänä?
Ei mikään. Nouse ylös, ettet myöhästy.
ESPANJAN HALLITUS - MAAHANMUUTTOVIRASTO
PÄÄTÖS: VAPAAEHTOINEN PALUU
Voi paska.
Tämä oli ainoa keino saada oleskelulupa. Minut potkitaan helvettiin täältä.
Mennäänkö naimisiin?
Otan ennemmin karkotuksen. -Hei! Tekisin sinusta onnellisen.
Tulisin hulluksi kanssasi. -Mikä törppö!
"Yhteistyö poliisin kanssa voi auttaa oleskeluluvan saamisessa."
Hankimme tietoja jostakin rikoksesta, ja kerrot poliisille. Pulma ratkaistu.
Älä murehdi. Keksimme jotain. Näet vielä.
Pitää lähteä kouluun.
Tulen illalla hakemaan tavaroitani.
Voit asua täällä niin kauan kuin on tarpeen.
En halua katsella Omarin surkeaa ilmettä joka päivä.
Missä aiot asua?
Iván lainaa huonettaan paluuseensa asti.
Ovatko välinne kunnossa? Oletko sinä… -Itse asiassa ovat.
Meillä on kaikki hyvin. Molemmat vain lankesivat egonsa pauloihin.
Voin sponsoroida vain toista. Mitä tarjoatte?
Isadora Housen omistajana voin tarjota itse klubia lukuun ottamatta sen tiloja,
joissa voi hengata, rentoutua ja pitää hauskaa.
Nautintoja, vapautta ja kontakteja -
mahtavassa yöelämäimperiumissa, joka on Alumnin käytössä aina tarvittaessa.
Selvä. Kiitos, Isadora.
Chloe. -Niin?
Mitä sinä tarjoat Alumnille? -Tuota…
Intohimoni tulla yhdeksi teistä.
Luon parhaani mukaan hyvää fiilistä ja autan kerhoa kasvamaan.
Alumnista tulee prioriteettini.
Tyhjiä sanoja. Miten prioriteetti mitataan tai testataan?
Se ei ole konkreettinen asia, jota voisi vaatia.
Kiitos molemmille. Kerron valintani myöhemmin.
Perkele.
Haluan jo kotiin. -Juon vain pari paukkua ja soitan puhelun.
Minulla on paljon tekemistä. -Rauhoitu.
Mitä otat? -En mitään.
Mitäs tämä on? -Heitän hänet heti pihalle.
Käsketään Virginian erottaa hänet. -Miksi? Ei hän satuta ketään.
Katso nyt häntä. Raukkaparka.
Raukka ja köyhä. Miksi hän nukkuu täällä?
Hän on stipendiaatti, ja me… -Riittää.
Nähdään kotona.
Onko pakkomielteesi noin paha? -Älä ole mustasukkainen.
Nukun vieressäsi, jos haluat.
Et ole tulossa kotiin. Älä pidä minua tyhmänä.
Kolme tavarantoimittajaa kieltäytyy palvelemasta meitä.
Ymmärrän syyn viime kuun tulojen perusteella.
Sano suoraan. En saa sitä palkankorotusta, koska aiot sulkea koko klubin.
En aio. Mitä oikein tarkoitat? Meillä on vain vähän huono kausi.
Siinä kaikki.
Serkku.
Nico, tule tänne. -Älä…
Mikä hätänä? -Hän tuli vahtimaan minua.
Mitä tänne kuuluu? -Hyvää tänne kuuluu.
Istu seuraan ja ota drinkki.
Piristy vähän äläkä käyttäydy kuin olisit isäni.
Ajattelen sinun parastasi. -Älä ajattele.
Pidä hauskaa. Tanssi ja flirttaile vähän.
Mutta jos saat jonkun ihastumaan, älä vedätä häntä.
Taas mennään. -Viritit ansasi ihan itse.
Olen kyllästynyt piikittelyysi.
Käyn vessassa. Tuleeko ikävä? -Tulee.
Milloin päitä alkaa putoilla?
Mitä? -Milloin alat irtisanoa väkeä?
Tästä tulee lyhin työsuhteeni.
Hei, Chloe. Mitä? -Ihan totta, Nico. Lopeta jo.
Olen tosissani. En tee sitä.
Etkö huomaa? Hän voi paremmin kuin koskaan.
Huomaan. Siksi pyydän tätä. Hänellä menee lujaa nyt, mutta hän voi romahtaa takiasi.
Miksi kohtelet minua näin epäreilusti? Etkö tajua, että autan häntä?
Anteeksi? Sinäkö? -Minä juuri.
Hän voi hyvin tasan lääkkeiden ja terapian takia.
Olet ratkaisun vastakohta. Olet ongelma. Olet epävakaa.
Olet myrkyllinen ja tuhoisa. -Eric oli näköjään oikeassa.
Tarvitset jonkun, jolta saat huomiota koko ajan.
Kaipaat Rocíoa ja Dídacia etkä kestä sitä, ettei Eric ole koko ajan kyljessäsi.
Sanon tämän kaikella rakkaudella, jota tunnen sinua kohtaan.
Anna meidän muiden olla onnellinen.
Alahan mennä siitä. Jätä meidät kahden.
Häivy. Etkö näe, että hän on rikki?
Kunnon kusipää.
Älä hänestä välitä. -Kusipää.
Irtisanomiset ja sulkeminen eivät ole ratkaisu. Päinvastoin.
Meidän pitää tehdä Isadora Housesta valtavan iso. Ikimuistoinen.
Meidän pitää palkata lisää väkeä. Rahaa ei voi tienata tuhlaamatta ensin.
Ei sinulla ole rahaa.
Piristäisivätkö juorut? -Kerro.
Isadora on PA.
Mitä? Oletko tosissasi? -Vannon sen.
Saan lainaa. -Sinulla on jo viisi lainaa.
Otan niin monta kuin tarvitaan. Ja Alumnin kautta saan sijoittajia.
Puhutko entisten opiskelijoiden kerhosta? -Älä näytä tuolta.
Koululle remontoidut tilat ovat uskomattomat,
ja mukana on isoja kihoja. Löydän kyllä sijoittajia.
Mistä tiedät, että hän on PA? -Dalmar kertoi. Omar oli maininnut asian.
Omar pelkää saavansa potkut, koska firma on täysin pennitön.
Isa kehuu kaikille, miten hyvin hänellä menee.
Hän näyttelee. Älä usko sanaakaan. -Oletko tosissasi?
Kuule. Sinä alat kasvattaa henkilökuntaa.
Haluan tarjoilijoita, tanssijoita, turvamiehiä,
siivoojia… Siivoojat ovat tärkeitä. Teemme Isadora Housesta valtavan.
Olet ihana.
Isa…
Hei. -Kerro.
Voimmeko vaihtaa pöytää? -Onko nykyisessä jokin vika?
Haluaisimme valoisampaan paikkaan.
Eikö pimeässä ole parempi vehtailla?
Anteeksi. Menin liian pitkälle. Tuo oli täysin asiatonta.
Lähetän jonkun sinne pian. -Ei pian, Omar. Heti.
Minulla on kiire. Odota 10 minuuttia.
Teetkö sen heti satasesta?
Miten on?
Jumalauta. Hyvä on.
Kiitos.
Jätä se vain siihen. Vahdin sitä. -Hyvä on.
TULOT JA MENOT KUUKAUSITTAIN
Mitä? -Hei.
Mitä sinä teet? -Miten salamatkustaja nukkui?
Kerhotilat ovat aika huikeat. Täällä voi tehdä mitä vain.
Asettua vaikka taloksi.
Sinulla ei ole yösijaa.
Vai etsitkö minua?
Anna minun lähteä. -Saisit tehdä kaikella tällä mitä haluat.
Tilat ovat ilmaiset ja kaikkien jäsenten käytettävissä.
Jos siis haluat sponsorin.
Jää yöksi. Voit olla minun vieraani.
Entä vastine?
Miksi tekisit tämän? Mitä haluat vastineeksi?
Haluan, että nautit tästä kanssamme.
Se on Alumnin päätavoite. Nautinto.
Kaltaisiinsa tutustuminen, hauskan… -En minä ole teidän kaltaisenne.
Mutta voit kasvaa yhdeksi meistä.
Huomenta.
Huomenta, Isadora.
Tässä.
Kiitos. Ovatko tässä Alumnin jäsenpaperit?
Kirjanpitosi.
Punaisia summia.
Lisää punaisia summia. Ja vielä lisää.
Näyttää vastaamattomien puhelujen listalta.
Mistä sait tämän?
Se on totuus. Ei pajunköyttä, jota syötit minulle eilen.
En halua sponsoroida kerhoon konkurssista valehtelevia.
Mukavaa päivää.
Teet siis mitä vain päästäksesi kerhoon. Vasikoit jopa luokkakaverista.
Onnittelut. Suostun sponsoriksesi. -Kiitos.
Isadorahan ei ole ystäväsi?
Mitä? -Siedän luokkakaverin pettämisen.
Mutten koskaan ystävän.
Kerhon ilmapiirin pitää olla hyvä. Selkään puukotusta tai toksisuutta ei hyväksytä.
Miksi tarjoat työtä minulle? -Tarvitset rahaa.
Et siedä minua kotona, mutta töissä kyllä. -Yritän vain auttaa.
Tarvitsen kyllä töitä, mutten halua apuasi, jos autat syyllisyydentunnosta.
Älä ole noin itsepäinen.
Mitä oikein näet?
Mietin asiaa ja kerron sitten. -Joel, älä…
Kiitos.
Mitä?
Mikä nyt? -Ei mikään.
Kerro nyt. Mikä hätänä?
Meillä on paljon puhuttavaa. -Emmekö voi puhua joskus toiste?
Nyt haluan vain tätä.
Mikä oikein on hätänä?
Miksi teit minulle oharit?
En tehnyt ohareita. -Mitä nimitystä sitten käyttäisit?
Et ilmestynyt paikalle, et ilmoittanut, ettet tule, et vastannut puheluihin…
Voi paska. -Mitä se oli?
Eikö tuo ole totuus? -Oletko tosissasi?
Eikö tämä voinut odottaa? Pyysin sitä sinulta.
Olen miettinyt asiaa viikkoja… -Entä minä? Olen odottanut sinua viikkoja.
Minäkin olen kaivannut sinua, mutten voinut vain…
En halunnut olla käsimatkatavara.
Mitä tarkoitat? -Mitä olisin tehnyt siellä?
Olisin ollut kanssasi, kun sinulla on vapaata. Kuin jokin elätti.
Olisit voinut tehdä ihan mitä haluat. Kehittää vaikka englannin kielen taitoa.
Kuuletko puheitasi? -Matkustella. Afrikka on kaunis.
Kuvailet kirjaimellisesti elättiä.
Anteeksi, jos halusin jäädä ja suorittaa vuoden loppuun ilman kenenkään apua.
Vai ilman apua? Maksan lukuvuosimaksusi.
Kuule, Joel… -Haista paska, Iván.
Helvetti.
Mikä on? -Haluan, että olet sponsorini.
Haluan liittyä Alumniin. -Selvä. Istu alas, niin jutellaan.
Mennään.
Poika testataan, vaikka hänellä on ote palleistasi.
Hoidan asian. Mitä teet omasi kanssa?
Haluan pitää hauskaa. Siksi perustimme kerhon.
Leikitään vähän. -Mitä haluat leikkiä?
Ajetaan heidät äärirajoille. He haluavat mukaan.
Yksi petti luokkakaverinsa, ja toinen rukoili sinua.
Ei hän rukoillut.
Testataan heitä kunnolla. Katsotaan, haluavatko he oikeasti liittyä.
Miten pitkälle he ovat valmiita menemään? -Héctor!
Äärirajoille.
Jos hänet hyväksytään, saat vapaat kädet. -Etkö tule väliin, vaikka tekisin mitä?
Täydellistä. Äärirajoille, siis. Menehän siitä.
Saatan sinut. -Saat kyydin kotiin.
Älä sitä mieti. -Aivan. Ei sinulla ole kotia. Tai on.
Et selittänyt, miksi… -Mennään drinkille.
Enpä tiedä. Mistä nyt tuulee?
Mennään sitten.
Tekstitys: Miia Mattila